‘বাবরি মসজিদ’-এর শিলান্যাসের পরেই কী হল দেখুন!

ওয়েব ডেস্ক : ৩৩ বছর আগে অযোধ্যায় ধ্বংস হয়েছিল বাবরি মসজিদ। তার পরে এবার ফের তৈরি হতে যাচ্ছে বাবরি মসজিদ (Babri Masjid)। তবে সেটা উত্তরপ্রদেশ নয়, বরং বাংলায়। শনিবার মুর্শিদাবাদের বেলডাঙায় বাবরি মসজিদের শিলান্যাস করলেন ভরতপুরের বিধায়ক হুমায়ুন কবীর (Humayun Kabir)।

শুক্রবার কলকাতা হাইকোর্টের (Calcutta High Court) তরফে জানানো হয়েছিল, এই মসজিজের শিলান্যাসে কোনও বাধা নেই। সেই মতো ৬ ডিসেম্বর, শনিবার শিলান্যাস হল বাবরি মসজিদের। অনুষ্ঠানকে কেন্দ্র করে এলাকায় এদিন সকাল থেকেই ছিল উপচে ভরা ভিড়। বলা যেতে পারে একপ্রকার রাজ্যের তৃণমূল সরকারকে চ্যালেঞ্জ করেই এই মসজিদের শিলান্যাস করা হয়।

শিলান্যাসের পরেই হুমায়ুন বলেন, ‘আমি কোনও অসাংবিধানিক কাজ করছি না। হাইকোর্ট বলে দিয়েছে , হুমায়ুন কবীর কোনও অসাংবিধানিক কাজ করেনি।বাবরি মসজিদ হবে হবে হবে। কেউ আটকাতে পারবে না। এটা মুসলমানের সম্মানের লড়াই। শুধু মসজিদ নয়, হাসপাতাল, স্কুল, হেলিপ্যাড, পার্ক, হোটেল সব হবে বাবরিকে ঘিরে। মোট বাজেট ৩০০ কোটি। আমরা বাবরি মসজিদ করার উদ্যোগ নিতেই একদল রাম মন্দির বানাতে গেল। আমরা বাধা দিইনি।’

আরও খবর : হুমায়ুনের বাবরি মসজিদের শিলান্যাস, কী বললেন কুণাল

আর এ নিয়ে বিজেপি রাজ্য সভাপতি শমীক ভট্টাচার্য (Samik Bhattacharya) বলেন, ‘এগুলো সব মন্দির মসজিদের লড়াই করে বাবরি মসজিদ তৈরি দিয়ে পশ্চিমবঙ্গের জলন্ত সমস্যা থেকে, জনরোষ থেকে তৃণমূল কংগ্রেস মুক্তি পাবে না। আর পশ্চিমবঙ্গে বৃহত্তর জনসমাজ চুপ করে বসে থাকবে না। এখানে বাবরের সরকার চলছে। মৌলবাদীদের সরকার চলছে। ধর্মান্ধদের সরকার চলছে হিন্দু বিরোদীদের সরকার চলছে। রোহিঙ্গা, বাংলাদেশি ও অনুপ্রবেশকারীদের সরকার চলছে। তাদের সমর্থন চলছে। মানুষ সঙ্ঘবন্ধভাবে তার বিরোধ করবে ‘

এদিনের শিলান্যাস অনুষ্ঠান ঘিরে ছিল কড়া নিরাপত্তা। কলকাতা হাইকোর্টের শিলান্যাসের অনুমতি দিলেও কড়া নিরাপত্তার নির্দেশ দেয় আদালত। নজরদারিতে ছিল কুইক রেসপন্স টিম, র‍্যাফ ভিলেজ পুলিশ থেকে মহিলা কনস্টেবল। মাঠের চারপাশ ঘিরে রাখে গোয়েন্দা বিভাগের আধিকারিকেরাও।

দেখুন অন্য খবর :